મુંબઇઃ સતીશ કૌશિકના નિર્દેશનમાં બે વર્ષ પહેલાં બનેલી ફિલ્મ ‘ગેંગ ઓફ ઘોસ્ટ’થી બોલિવૂડમાં એન્ટ્રી કરનાર મીરાં ચોપરાની આ ફિલ્મ કંઇ કમાલ ન કરી શકી અને તેણે સાઉથ તરફ જવું પડ્યું. હવે તેની બીજી ફિલ્મ ‘1920 લંડન’ રિલીઝ થવા જઇ રહી છે. ટીનુ દેસાઇના નિર્દેશનમાં બનેલી આ હોરર ફિલ્મનું નિર્માણ વિક્રમ ભટ્ટે કર્યું છે. વિક્રમ ભટ્ટે 2008માં ફિલ્મ 1920 બનાવી હતી જ્યારે ‘1920 લંડન’ તેનો ત્રીજો ભાગ છે. ફિલ્મમાં શરમન જોષી લીડ રોલમાં છે.